Die Goudsaal-bokvis (Parupeneus cyclostomus) is 'n vis wat in die westelike Stille Oseaan, die Indiese Oseaan, die Rooisee en aan die ooskus van Afrika suidwaarts tot by sentraal KwaZulu-Natal voorkom. In Engels staan die vis bekend as die Goldsaddle goatfish. Die vis word tot 50 cm lank en kom in twee kleure voor. In die eerste variasie is die vis geelgrys met blou merke op die skubbe wat dit 'n blouerige voorkoms gee. Daar is ook 'n prominente geel kol op die kieuedeksel. Die tweede variasie: die vis is eenvormig geel en die variasie word minder dikwels gesien. By beide variasies is daar blou strepe op die kop. Hulle leef in koraalriwwe en aangrensende rommelbodems in water wat 5 tot 100 m diep is. Hulle vreet klein rifvissies; die vissies word uit hulle skuilings gejaag deur hulle baarde in die skuilings te druk. Dit is uniek vir bokvisse. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Parupeneus-cyclostomus.html The Reef Guide: Fishes, corals, nudibranchs & other invertebrates: East & South Coasts of Southern Africa.